C 125/354
FI
Euroopan unionin virallinen lehti
5.4.2023
Keskiviikko 14. syyskuuta 2022
Komissiolle annetaan tämän direktiivin 31 artiklan mukaisilla delegoiduilla säädöksillä valta tarkistaa yhdenmukaistettuja hyötysuhteen viitearvoja, jotka on säädetty komission delegoidussa asetuksessa (EU) 2015/2402 (68).
11.
Jäsenvaltioiden on varmistettava, että yhteistuotannolle mahdollisesti annettavan tuen ehdoksi asetetaan, että yhteistuotannosta saatavaa sähköä ja hukkalämmön tehokasta hyödyntämistä käytetään tehokkaasti primäärienergian säästöjen saavuttamiseen.
Yhteistuotannolle sekä kaukolämmön tuotannolle ja kaukolämmitysverkoille annettavaan julkiseen tukeen on sovellettava valtiontukisääntöjä soveltuvin osin.
25 artikla Energian muuntaminen, siirto ja jakelu
1.
Kansallisten energia-alan sääntelyviranomaisten on sovellettava energiatehokkuus etusijalle -periaatetta tämän direktiivin 3 artiklan mukaisesti toteuttaessaan direktiiveissä (EU) 2019/944 ja 2009/73/EY eriteltyjä sääntelytehtäviään kaasu- ja sähköinfrastruktuurin toimintaa koskevien päätöstensä osalta, mukaan lukien verkkotariffeja koskevat päätökset, sanotun kuitenkaan rajoittamatta syrjimättömyyden ja kustannustehokkuuden periaatteiden soveltamista.
Energiate­ hokkuus etusijalle -periaatteen lisäksi kansallisten energia-alan sääntelyviranomaisten on otettava huomioon kustannustehokkuus, järjestelmän tehokkuus ja toimitusvarmuus ja mukautettava elinkaariajattelua unionin ilmastotavoitteiden ja kestävyyden turvaamiseksi.
2.
Jäsenvaltioiden on varmistettava, että kaasun ja sähkön siirto- ja jakeluverkonhaltijat soveltavat energiatehokkuus etusijalle -periaatetta tämän direktiivin 3 artiklan ja unionin ilmasto- ja kestävyystavoitteiden mukaisesti verkon suunnittelussa, verkon kehittämisessä ja verkkoinvestointeja koskevissa päätöksissään.
Kysyntäpuolen joustavuuden on oltava keskeinen osa verkon suunnittelun ja toiminnan arviointia.
Ottaen huomioon toimitusvarmuus ja markkinoiden yhdentyminen jäsenvaltioiden on varmistettava, että siirto- ja jakeluverkonhaltijat investoivat tulevaisuuden vaatimukset täyttäviin omaisuuseriin pyrkiessään hillitsemään ilmastonmuutosta.
Kansalliset sääntelyviranomaiset voivat tarjota menetelmiä ja ohjeita siitä, miten vaihtoehtoja arvioidaan kustannus-hyötyanalyysissa läheisessä yhteistyössä siirto- ja jakeluverkonhaltijoiden kanssa, jotka voivat jakaa keskeistä teknistä asiantuntemusta, ottaen huomioon laajemmat hyödyt, ja todennettava, että siirto- tai jakeluverkonhaltijat soveltavat energiatehokkuus etusijalle -periaatetta hyväksyessään, tarkastaessaan tai seuratessaan siirto- tai jakeluverkonhaltijoiden esittämiä hankkeita.
3.
Jäsenvaltioiden on varmistettava, että siirto- ja jakeluverkonhaltijat seuraavat verkkohäviöiden kokonaismäärää ja määrittävät sen siinä verkossa, jossa ne toimivat, ja toteuttavat kustannustehokkaita toimenpiteitä verkon tehokkuuden lisäämiseksi ja puuttuvat infrastruktuurin kehittämistarpeisiin ja häviöihin, jotka johtuvat lisääntyneestä sähkö­ istämisestä sekä kysyntä- että tuotantopuolella.
Siirto- ja jakeluverkonhaltijoiden on raportoitava näistä toimenpiteistä ▌kansalliselle energia-alan sääntelyviranomaiselle.
▌Jäsenvaltioiden on varmistettava, että siirto- ja jakeluverkonhaltijat arvioivat energiatehokkuutta parantavia toimenpiteitä olemassa olevien kaasun tai sähkön siirto- tai jakeluverkkojensa osalta ja parantavat energiatehokkuutta infrastruktuurin suunnittelussa ja toiminnassa, erityisesti älykkäiden verkkojen käyttöönoton kautta.
Jäsenvaltioiden on kannustettava siirto- ja jakeluverkonhaltijoita kehittämään innovatiivisia ratkaisuja nykyisten ja tulevien verkkojen tehokkuuden ja kestävyyden, myös energiatehokkuuden, parantamiseen kannustimiin perustuvien säännösten avulla.
4.
Kansallisten energia-alan sääntelyviranomaisten on sisällytettävä direktiivin (EU) 2019/944 59 artiklan l kohdan i alakohdan ja direktiivin 2009/73/EY 41 artiklan nojalla laadittuihin vuosikertomuksiin erityinen jakso, joka koskee edistymistä kaasu- ja sähköinfrastruktuurin toiminnan energiatehokkuuden parantamisessa.
Kansallisten energia-alan sääntelyviranomaisten on esitettävä näissä kertomuksissa arvio kaasu- ja sähköinfrastruktuurin toiminnan kokonaiste­ hokkuudesta sekä siirto- ja jakeluverkonhaltijoiden toteuttamista toimenpiteistä ja tarvittaessa annettava suosituksia energiatehokkuuden parantamiseksi, mukaan lukien kustannustehokkaat vaihtoehdot, joilla vähennetään huippukuor­ mitusta ja sähkön kokonaiskäyttöä.
5.
Sähkön osalta jäsenvaltioiden on varmistettava, että verkkosäännöt ja verkkotariffit täyttävät liitteessä XII vahvistetut perusteet, ottaen huomioon asetuksen (EU) 2019/943 mukaisesti laaditut suuntaviivat ja säännöt.
(68)
Komission delegoitu asetus (EU) 2015/2402, annettu 12 päivänä lokakuuta 2015, sähkön ja lämmön erillisen tuotannon yhdenmukaistettujen hyötysuhteen viitearvojen tarkistamisesta Euroopan parlamentin ja neuvoston direktiivin 2012/27/EU mukaisesti ja komission täytäntöönpanopäätöksen 2011/877/EU kumoamisesta (EUVL L 333, 19.12.2015, s. 54).